Karle

Municipo Karle situas en Ĉeĥio, regiono Pardubice, distrikto Svitavy, 10 km okcidente de urbo Svitavy. Vivas ĉi tie  ().

 Partoj de municipo 
 Karle
 Ostrý Kámen - estinta Moravský (Moravia) Ostrý Kámen kaj Český (Bohemia) Ostrý Kámen

 Historio 
La vilaĝo estas rememorata en akto de la reĝo Přemysl Otakar la 2-a el la jaro 1259. En la jaro 1347 estas rememorata libera terkulturisto Konrád el Karlprun. Gotika preĝejo estas nomata jam en la jaro 1340. La vilaĝo venis en havaĵon de episkopejo de Litomyšl en la jaro 1347.

Post la tridekjara milito 16 bienoj en la vilaĝo restis neloĝataj kaj nombro da loĝantoj malkreskis je unu triono.

En la jaro 1680 vilaĝestro el Karle aktive ĉeestis leviĝon kontraŭ aŭtoritato de Litomyšl.

Nomo de la vilaĝo Ostrý Kámen ekestis per traduko el germana Rassenstein, pli frue Rauchenstejn, Rausenstein, Rauchenstein.

Komence de la 14-a jarcento ĉi tie verŝajne situis burgo Rasenstein.

 Loĝantaro 

 Memorindaĵoj 
 Preĝejo 
Preĝejo de Sankta Bartolomeo kaj tombejo ĉirkaŭ ĝi estis konstruitaj en la jaro 1814 sur monteto en centro de la vilaĝo. Jam en la jaro 1819 estis preĝeja turo plialtigita.

La preĝejo estas ununava kun duoncirkle fermita presbiterejo, kun kvadrata sakristio sur norda flanko. Prisma turo estas en okcidenta fronto. Fasadoj estas nemembrigitaj, oblongaj fenestroj havas supre segmentojn. La presbiterejo estas volbita kruce, en la fermo de ĝi estas konĥo kun segmentoj. La navo havas platan plafonon, duetaĝa ĥorejo, sakristio kaj subtegmentejo estas volbitaj barele kun segmentoj.

La ekipaĵo estas en baroka stilo, predikejo kaj tabulaj flankaj altaroj de Maria Virgulino kaj de la Plej Sankta Koro de la Sinjoro estas el la dua duono de 18-a jarcento.

 Paroĥestrejo 
Malfrubaroka paroĥestrejo estis konstruita en la jaro 1785. Ĝi estas oblonga, duetaĝa kun mansarda tegmento, fasadoj nemembrigitaj. Ĉiuj ĉambroj estas volbitaj barele kun kontaktaj segmentoj.

 Fera kruco 
Ĉe la enirejo al la tombejo estas fera kruco el la jaro 1865. Ornamas ĝin reliefoj de Sankta Johano Nepomuka, Sankta Floriano kaj Sankta Terezo sur ŝtona soklo.

 Restaĵoj de la burgo 
Ekzisto de la burgo Karle ne estis unusence pruvita, ĝi estas konata nur el historiaj fontoj. Sveda legendo pri Sankta Birgita rakontas, ke ĉi tie estis atakita funebra irantaro de sveda reĝino per homoj de rabista kavaliro el la burgo Karle. Oni konsideras, ke restaĵoj de la burgo estas partoj de nuna bieno n-ro 81.

 Kapelo 
Sur rando de vilaĝo Ostrý Kámen troviĝas baroka kapelo de Sanktaj Cirilo kaj Metodo
el la 18-a jarcento. Ĝi estas oblonga kun senŝtupa presbiterejo, platplafona, kun voluta okcidenta fronto.

La ĉefaltaro estas kun tabernaklo kaj bildo el la dua duono de 18-a jarcento. En la navo estas valora statuo de Sankta Maria Dolorplena.

 Pluaj memorindaĵoj 
 Kadavrejo kaj enirejo al la tombejo kun latinaj kaj germanaj barokaj surskriboj
 Novgotika lernejo, nuntempe vilaĝa oficejo kaj infanĝardeno
 Kelkaj grandaj ŝtonaj bienoj de hřebeč-regiona tipo

 Legendo 
Pri fondo de la vilaĝo Karle rakontas legendo, ke en tiea ĉirkaŭaĵo iam ĉasis imperiestro Karolo la 4-a. Ĉar la grupo post longa ĉasado ege soifis, ili serĉis iun fonton aŭ vilaĝon kaj post iu tempo trovis vilaĝon Langendorf. Kiam la imperiestro estingis la soifon, deziris nomi la lokon Karlsbrunn - ĉeĥe Karlův pramen (Fonto de Karolo).

 Interesaĵoj 
Nordokcidente de la vilaĝo Ostrý Kámen troviĝas fontejo de la rivero Loučná.

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Pluaj fotoj 

 Eksteraj ligiloj 
 Oficiala paĝaro de mikroregiono Svitavsko 


Kategorio:Municipoj en dislimejo de Bohemio kaj Moravio
Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro